cyanic-selkie/wikianc huggingface dataset:
Άγιοι Σαράντα
Οικονομία
Χάρη στην πρόσβασή τους στις ακτές και στο μεσογειακό κλίμα τους, οι Αγιοι Σαράντα έχουν γίνει σημαντικός τουριστικός προορισμός μετά την πτώση του κομμουνισμού στην Αλβανία, αν και οι επισκέπτες είναι σχεδόν αποκλειστικά Αλβανοί και Ελληνες. Οι Άγιοι Σαράντα, καθώς και το υπόλοιπο της Αλβανικής Ριβιέρας, σύμφωνα με τον Guardian, προορίζεται να γίνει το νέο «ανεξερεύνητο στολίδι» της υπερπλήρους Μεσογείου. Ετσι ο τουρισμός είναι η κύρια οικονομική δραστηριότητα, ενώ μεταξύ των άλλων είναι οι υπηρεσίες, η αλιεία και οι κατασκευές. Το ποσοστό ανεργίας, σύμφωνα με την απογραφή πληθυσμού του 2008, ήταν 8,32%. Θεωρείται ότι η οικογενειακή και εποχιακή εργασία στον τουρισμό κατά τη θερινή περίοδο συμβάλλει στο μετριασμό του πραγματικού ποσοστού ανεργίας. Πρόσφατα η πόλη έχει βιώσει έντονη και ανεξέλεγκτη κατασκευαστική δραστηριότητα, που μπορεί να υπονομεύσει τις μελλοντικές τουριστικές προοπτικές της. Από το 2012 το λιμάνι των Αγίων Σαράντα είναι υπό επέκταση για τον ελλιμενισμό κρουαζιερόπλοιων. Το 2014 οι Αγιοι Σαράντα φιλοξένησαν το Διεθνές Φεστιβάλ Κινηματογράφου Ντέα.
Κλίμα
Οι Άγιοι Σαράντα έχουν χαρακτηριστικά μεσογειακό κλίμα.
Αναφορές στον πολιτισμό
Οι Ιταλοί τραγουδιστές Αλμπάνο και Ρομίνα Πάουερ αφιέρωσαν στους Αγίους Σαράντα ένα τραγούδι με τίτλο Saranda Okinawa.
Εξωτερικοί σύνδεσμοι
Κατηγορία:Πόλεις της Αλβανίας Κατηγορία:Πόλεις της αρχαίας Ηπείρου Κατηγορία:Βόρεια Ήπειρος Κατηγορία:Νομός Αυλώνα
Ιγκνάτσι Γιάκουμπ Μασάλσκι
Ο Πρίγκιπας Ιγκνάτσι Γιάκουμπ Μασάλσκι (πολωνικά: Ignacy Jakub Massalski, λιθουανικά: Ignotas Jokūbas Masalskis) (1726-1794) ήταν Πολωνός-Λιθουανός ευγενής.
Το 1776 απομακρύνθηκε από την Επιτροπή για υπεξαίρεση δημοσίων κεφαλαίων. Τον διαδέχθηκε ως επικεφαλής της Επιτροπής ο Μίχαου Γέζι Πονιατόφσκι. αριστερά|μικρογραφία|350x350εσ| [[Παλάτι του Βέρκιαϊ, κατά παραγγελία του Μασάλσκι]] Ο Μασάλσκι ήταν υποστηρικτής της Συνομοσπονδίας της Ταργκοβίτσα και αντίπαλος της Εξέγερσης του Κοστσιούσκο. Ως επίσκοπος, ο Μασάλσκι ήταν αντίθετος στην απαγωγή και την αναγκαστική μεταστροφή Εβραίων παιδιών. Δημοσίευσε ποιμαντική επιστολή το 1783, όπου καταδίκασε τέτοιες πρακτικές.
Ο Μασάλσκι ανέθεσε την ανακατασκευή του Καθεδρικού Ναού του Βίλνιους από τον Λαουρίνας Γκουσεβίτσιους, ο οποίος τον μετέτρεψε στη σημερινή του εμφάνιση. Έγινε ιδιοκτήτης του Παλατιού του Βέρκιαϊ το 1780 και οργάνωσε τη μεγάλη ανακατασκευή του σε νεοκλασικό στιλ, επίσης από τον Γκουσεβίτσιους.
Κατηγορούμενος για προδοσία, απαγχονίστηκε στη Βαρσοβία στις 28 Ιουνίου 1794 από έναν θυμωμένο όχλο μετά την Εξέγερση της Βαρσοβίας.
Παραπομπές
Κατηγορία:Πολωνοί ευγενείς Κατηγορία:Λιθουανοί ευγενείς Κατηγορία:Οικογένεια Μασάλσκι Κατηγορία:Εκκλησιαστικοί γερουσιαστές της Πολωνικής-Λιθουανικής Κοινοπολιτείας Κατηγορία:Αποδέκτες του Τάγματος του Λευκού Αετού (Πολωνία)
Avenged Sevenfold
Οι Avenged Sevenfold (επίσης γνωστοί ως A7X) είναι αμερικανικό metalcore συγκρότημα από το Huntington Beach της California και σχηματίστηκε το 1999. Τα μέλη του συγκροτήματος αυτή τη στιγμή είναι οι M. Shadows (φωνητικά), Synyster Gates (κιθάρα), Zacky Vengeance (κιθάρα), Johnny Christ (μπάσο) και Brooks Wackerman (ντράμς).
Είναι γνωστοί, για τον ποικιλόμορφο heavy metal ήχο τους. Οι Avenged Sevenfold πρωτοεμφανίστηκαν με metalcore ήχο στο πρώτο τους άλμπουμ Sounding the Seventh Trumpet αλλά το στιλ τους εξελίχθηκε μέχρι το τρίτο άλμπουμ, το οποίο ήταν το πρώτο που κυκλοφόρησε από μεγάλη δισκογραφική εταιρία, City of Evil σε έναν περισσότερο hard rock/heavy metal ήχο. Το συγκρότημα συνέχισε να πειραματίζεται με νέους ήχους με το άλμπουμ Avenged Sevenfold (album) και γνώρισε μεγάλη και συνεχόμενη επιτυχία, πριν το θάνατο του drummer τους Jimmy "The Rev" Sullivan το 2009. Παρά το γεγονός αυτό, το συγκρότημα συνέχισε με τη βοήθεια του πρώην drummer των Dream Theater, Mike Portnoy, με τον οποίο κυκλοφόρησαν και έκαναν περιοδεία για το τελευταίο άλμπουμ τους Nightmare το 2010.
Σήμερα, οι Avenged Sevenfold έχουν κυκλοφορήσει εφτά άλμπουμ, ένα acoustic άλμπουμ, ένα live άλμπουμ/DVD και δεκαοκτώ singles και έχουν πουλήσει πάνω από 3 εκατομμύρια άλμπουμ παγκοσμίως. Το συγκρότημα έλαβε πολλές θετικές κριτικές για την παγκόσμια επιτυχία του και συμπεριελήφθη στα 10 Καλύτερα Συγκροτήματα της Δεκαετίας της ιστοσελίδας Ultimate Guitar, στο νούμερο δύο.
Σχηματισμός και πρώτα χρόνια (1999-2002)
Το συγκρότημα σχηματίστηκε στην Huntington Beach της Καλιφόρνια το 1999 από τα μέλη M.Shadows, Zacky Vengeance, The Rev και Matt Wendt. Ο M.Shadows επινόησε το όνομα ως αναφορά στην ιστορία των Κάιν και Άβελ από την Αγία Γραφή, που βρίσκεται στο κεφάλαιο 4:24 της Γενέσεως, παρ' όλο που τα μέλη δεν είναι θρήσκα. Μετά από το σχηματισμό του συγκροτήματος, κάθε μέλος πήρε ένα ψευδώνυμο που είχε ήδη από το Λύκειο.
Σταθερά μέλη και εμπορική επιτυχία (2003-2006)
Αφού η θέση του μπασίστα δόθηκε οριστικά στον Johnny Crist, κυκλοφόρησε το άλμπουμ με τίτλο Waking The Fallen από την Hopeless Records τον Αύγουστο του 2003. Το άλμπουμ είχε πιο εκλεπτυσμένη και επαγγελματική παραγωγή από το προηγούμενο. Το συγκρότημα τιμήθηκε από το Billboard και την εφημερίδα The Boston Globe και έπαιξε στο Vans Warped Tour. Το 2004, οι Avenged Sevenfold ξαναπήραν μέρος στο Vans Warped Tour και γύρισαν music video για το τραγούδι "Unholy Confessions" το οποίο προβλήθηκε από το Headbangers Ball του MTV 2. Σύντομα μετά από την κυκλοφορία του Waking The Fallen οι Avenged Sevenfold εγκατέλειψαν την Hopeless και υπέγραψαν συμβόλαιο με τη Warner Bros.
Το City Of Evil, το τρίτο άλμπουμ του συγκροτήματος, κυκλοφόρησε στις 7 Ιουνίου του 2005 και αμέσως κατέλαβε την τριακοστή θέση τον πίνακα Billboard 200 πουλώντας πάνω από 30.000 αντίτυπα την πρώτη εβδομάδα κυκλοφορίας του. Σε αντίθεση με τα προηγούμενα άλμπουμ των Avenged Sevenfold τα οποία κατατάσσονταν στο είδος της metalcore, το City Of Evil είχε πιο κλασσικό heavy metal ήχο. Είναι επίσης αξιοσημείωτο ότι ο M. Shadows δεν χρησιμοποίησε καθόλου scream φωνητικά στο συγκεκριμένο άλμπουμ και δούλεψε με τον Ron Anderson επί μήνες πριν να κυκλοφορήσει το άλμπουμ. Το City Of Evil προσκόμισε εξαιρετικές κριτικές από διάφορα περιοδικά και ιστοσελίδες και είναι υπεύθυνο για την τωρινή δημοσιότητα του συγκροτήματος.
Το άλμπουμ "Avenged Sevenfold" και ο θάνατος του "The Rev" (2007-2009)
Οι Avenged Sevenfold κλήθηκαν να συμμετέχουν στο "Ozzfest" και να παίξουν στην κύρια σκηνή, μαζί με άλλα ευρέως γνωστά rock και heavy metal συγκροτήματα όπως οι DragonForce, οι Lacuna Coil, οι Hatebreed, οι Disturbed και οι System of a Down, για πρώτη φορά το 2006. Τον ίδιο χρόνο, ολοκλήρωσαν μια παγκόσμια περιοδεία, στις Ηνωμένες Πολιτείες Αμερικής, το Ηνωμένο Βασίλειο (όπως και στην Κεντρική Ευρώπη), την Ιαπωνία, την Αυστραλία και τη Νέα Ζηλανδία. Μετά από την προώθηση του City Of Evil η οποία κράτησε 16 μήνες, το συγκρότημα ανακοίνωσε την ακύρωση της φθινοπωρινής περιοδείας του το 2006, για να ηχογραφήσουν το νέο άλμπουμ τους. Στο μεταξύ, το συγκρότημα κυκλοφόρησε το πρώτο του DVD με τίτλο All Excess στις 17 Ιουλίου του 2007. Το All Excess, που ξεκίνησε ως Νο.1 DVD στις ΗΠΑ, περιελάμβανε live εμφανίσεις και υλικό πίσω από τις κάμερες, που περιγράφει την οκτάχρονη πορεία του συγκροτήματος. Επίσης κυκλοφόρησαν δύο άλμπουμ, ως φόρο τιμής προς το συγκρότημα, με τίτλους Strung Out on Avenged Sevenfold: Bat Wings and Broken Strings και Strung Out on Avenged Sevenfold: The String Tribute, τον Οκτώβριο του 2007.
28 Σεπτεμβρίου
27 Σεπτεμβρίου | 28 Σεπτεμβρίου | 29 Σεπτεμβρίου
Avenged Sevenfold
Το άλμπουμ "Avenged Sevenfold" και ο θάνατος του "The Rev" (2007-2009)
Το άλμπουμ "Avenged Sevenfold", το τέταρτο άλμπουμ του συγκροτήματος, κυκλοφόρησε στις 30 Οκτωβρίου του 2007, ξεκινώντας στην θέση Νο.4 του Billboard 200, πουλώντας πάνω από 90.000 αντίτυπα. Πριν την κυκλοφορία του άλμπουμ, είχαν κυκλοφορήσει δύο singles με τίτλους "Critical Acclaim" και "Almost Easy". Τον Δεκέμβριο του 2007, έγινε ένα video κινουμένων σχεδίων για το τραγούδι "A Little Piece of Heaven". Επειδή το τραγούδι είχε αμφιλεγόμενο περιεχόμενο, η Warner Brothers κυκλοφόρησε το video μόνο για τους εγγεγραμμένους χρήστες του MVI στο internet. Το τρίτο single, με τίτλο "Afterlife" και το αντίστοιχο music video, κυκλοφόρησαν τον Ιανουάριο του 2008. Το τέταρτο single "Dear God", κυκλοφόρησε στις 15 Ιουνίου του 2008. Παρ' όλο που οι κριτικές ήταν ανάμεικτες, το άλμπουμ πούλησε πάνω από 500.000 αντίτυπα και διακρίθηκε ως "Album of the Year" στα Kerrang! Awards.
28 Σεπτεμβρίου
Η 28η Σεπτεμβρίου είναι η 271η ημέρα του έτους κατά το Γρηγοριανό ημερολόγιο (272η σε δίσεκτα έτη). Υπολείπονται 94 ημέρες.
Avenged Sevenfold
Το άλμπουμ "Avenged Sevenfold" και ο θάνατος του "The Rev" (2007-2009)
Οι Avenged Sevenfold ήταν το κύριο συγκρότημα στην περιοδεία Taste of Chaos το 2008, μαζί με τους Atreyu, τους Bullet for My Valentine, τους Blessthefall και τους Idiot Pilot. Χρησιμοποίησαν υλικό από την τελευταία τους εμφάνιση στη Long Beach της Καλιφόρνια, για το Live in the LBC & Diamonds in the Rough, ένα B-sides CD μαζί με live DVD, το οποίο κυκλοφόρησε στις 16 Σεπτεμβρίου το 2008. Ηχογράφησαν, επίσης, αρκετά covers, όπως το "Walk" των Pantera, το "Flash of the Blade" των Iron Maiden και το "Paranoid" των Black Sabbath.
28 Σεπτεμβρίου
Ορθόδοξη Εκκλησία
Κατηγορία:Ημέρες του έτους
Avenged Sevenfold
Το άλμπουμ "Avenged Sevenfold" και ο θάνατος του "The Rev" (2007-2009)
Τον Ιανουάριο του 2009, ο M. Shadows επιβεβαίωσε ότι το συγκρότημα θα έγραφε τη συνέχεια του τέταρτου άλμπουμ τους "Avenged Sevenfold", μέσα στους επόμενους. Επίσης, ανακοίνωσαν ότι θα παίζουν στο Rock on the Range από τις 16-17 Μαΐου του 2009. Στις 16 Απριλίου, έπαιξαν μία εκδοχή του It's So Easy των Guns N' Roses πάνω στη σκηνή με τους Slash, στο Nokia Theater του Λος Άντζελες. Στις 28 Δεκεμβρίου του 2009, ο drummer Jimmy "The Rev" Sullivan βρέθηκε νεκρός στο σπίτι του, στην ηλικία των 28. Τα αποτελέσματα της νεκροψίας ήταν ασαφή, αλλά στις 9 Ιουνίου του 2010, αποκαλύφθηκε ότι αιτία του θανάτου του ήταν μια "οξεία διλητηρίαση από πολλά φάρμακα, λόγω συνδυασμένης επηροής από Oxycodone, Oxymorphone, Diazepam/Nordiazepam και αλκοόλ". Σε μία δήλωσή τους, τα υπόλοιπα μέλη του συγκροτήματος εξέφρασαν το πένθος τους για το θάνατο του The Rev και μετά ανακοίνωσαν ένα μήνυμα από την οικογένεια του Sullivan, στο οποίο εκφράζεται η ευγνωμοσύνη τους προς τους θαυμαστές του, για την υποστήριξή τους.
Το άλμπουμ "Nightmare"(2010-2011)
Το συγκρότημα παραδέχτηκε σε αρκετές συνεντεύξεις, ότι σκέφτηκαν να διαλυθούν εκέινη την περίοδο. Όμως, στις 17 Φεβρουαρίου του 2010, οι Avenged Sevenfold δήλωσαν ότι θα μπουν στο στούντιο, μαζί με τον πρώην (τώρα πια) drummer των Dream Theater, Mike Portnoy, για να παίζει drums για το άλμπουμ, στη θέση του the Rev.
Το single "Nightmare", κυκλοφόρησε ψηφιακά στις 18 Μαϊου του 2010. Μια προεπίδειξη του τραγουδιού κυκλοφόρησε στις 6 Μαΐου του 2010, στο Amazon.com, αλλά αφαιρέθηκε αμέσως μετά, για άγνωστους λόγους. Το mixing του άλμπουμ ολοκληρώθηκε στην Νέα Υόρκη και το "Nightmare" τελικά κυκλοφόρησε παγκοσμίως στις 27 Ιουλίου του 2010. Έλαβε ανάμεικτες προς θετικές κριτικές από τους κριτικούς, αλλά οι θαυμαστές του συγκροτήματος ενθουσιάστηκαν. Το "Nightmare" ξεπέρασε τις προσδοκίες για πωλήσεις έυκολα, ξεκινώντας από το Νο.1 του Billboard 200 με πωλήσεις που έφταναν τα 163.000 αντίτυπα, την πρώτη μόλις εβδομάδα κυκλοφορίας του. Αφού τελείωσε η ηχογράφηση, το Δεκέμβρη, ο Portnoy και το συγκρότημα έκαναν ταυτόχρονες δηλώσεις, ότι ο Portnoy δεν θα αντικαταστήσει τον The Rev. Τον Ιανουάριο του 2011, οι Avenged Sevenfold ανακοίνωσαν στο facebook ότι ο πρώην drummer των Confide, Arin Ilejay, θα κάνει περιοδεία μαζί τους από το 2011. Το αν ο Ilejay θα ενταχθεί στο συγκρότημα μόνιμα, δεν έχει αποφασισθεί ακόμα.
Τον Μάιο του 2011, επιβεβαιώθηκε ότι το συγκρότημα έγραψε ένα νέο τραγούδι, που συμπεριλήφθηκε στο Escalation DLC pack for Call of Duty: Black Ops. Ήταν η πρώτη φόρα που οι προγραμματιστές Treyarch ζήτησαν από ένα εξωτερικό συγκρότημα να συνεισφέρει με τραγούδι, από τότε που ιδρύθηκε η εταιρία. Το τραγούδι, με τίτλο "Not Ready to Die", κυκλοφόρησε στο iTunes στις 2 Μαϊου του 2011.
Οι Avenged Sevenfold έπαιξαν στα φεστιβάλ Rock am Ring και Rock im Park στις 3-5 Ιουνίου του 2011, μαζί με άλλα συγκροτήματα όπως οι Alter Bridge, οι System of a Down, και οι In Flames. Τον Απρίλιο του 2011, το συγκρότημα έπαιξε ως κύριο συγκρότημα στα Golden God Awards που οργανώθηκαν από το περιοδικό Metal Hammer. Το ίδιο βράδυ, κέρδισαν τρία βραβεία. Το βραβείο "Best Vocalist" για τον M. Shadows, το "Epiphone Best Guitarist(s)"για τους Synyster Gates και Zacky Vengeance και το "Affliction’s Album of The Year"  για το Nightmare, ενώ ο Mike Portnoy κέρδισε το βραβείο "Drum Workshop’s Best Drummer" για τη δουλειά του στο άλμπουμ.
Τον Αύγουστο του 2011, ο τραγουδιστής M. Shadows δήλωσε ότι το συγκρότημα θα τελειώσει την περιοδεία Uproar Festival και μετά θα κάνει ένα διάλειμμα έξι μηνών πριν να ξεκινήσει ένα νέο άλμπουμ. Επίσης δήλωσε ότι ο Arin Ilejay και το συγκρότημα τα πάνε καλά μεταξύ τους, αλλά πρέπει να σιγουρευτούν ότι ο Ilejay θέλει να γράψει μουσική μαζί τους για να ενταχθεί μόνιμα στην μπάντα.
Το άλμπουμ τους "Hail to the King" (2013-2015)
Τον Σεπτέμβριο του 2012 οι Avenged Sevefold έγραψε επίσης ένα νέο τραγούδι, που συμπεριλήφθηκε στο παιχνίδι Call of Duty-Black Ops 2.Το τραγούδι ονομάζεται "Carry On" που ανήκει στην κατηγορία Hard rock/Heavy metal. Στις 15 Νοέμβρη, 2012, ο τραγουδιστής M. Shadows είπε ότι το συγκρότημα έχει ξεκινήσει να δουλεύει πάνω σε έναν καινούριο δίσκο, μετά το τέλος της ηχογράφησης του "Carry On" τον Αύγουστο του 2012. Το συγκρότημα ξεκίνησε τις ηχογραφήσεις τον Ιανουάριο του 2013. Άρχισαν να προβάλουν κλιπάκια από τις ηχογραφήσεις στην επίσημη ιστοσελίδα τους και εκεί επιβεβαιώθηκε ότι ο Arin Ilejay θα είναι πλέον μόνιμο μέλος και θα αντικαταστήσει τον εκλιπόντα Jimmy "The Rev" Sullivan. Ο M. Shadows είπε πως το νέο άλμπουμ θα έχει επιρροές blues rock και classic rock/metal στο στυλ των Black Sabbath και των Led Zeppelin.
Το άλμπουμ με τίτλο Hail to the King κυκλοφόρησε στις 27 Αυγούστου 2013. Αυτό είναι το πρώτο άλμπουμ των Avenged Sevenfold στο οποίο δεν υπάρχει απολύτως καμία μουσική επιρροή από τον εκλιπόντα The Rev. Το Hail to the King έγινε #1 στα αμερικάνικα τσαρτ US Billboard 200, στα βρετανικά τσαρτ, όπως επίσης και στη Φινλανδία, τη Βραζιλία, τον Καναδά και την Ιρλανδία και πήρε πολλές θετικές κριτικές.
Το άλμπουμ τους "The Stage" (2016-σήμερα)
Το "The Stage" είναι το πρώτο άλμπουμ που περιέχει τον Brooks Wackerman στα drums, ο οποίος εντάχθηκε στο συγκρότημα στα τέλη του 2014 αν και δεν είχε επισημοποιηθεί μέχρι την επίσημη αποχώρηση του Arin Ilejay το 2015, επειδή το συγκρότημα ήθελε έναν drummer που να "ταιριάζει" μαζί τους. Επίσης το Τhe Stage είναι το πρώτο άλμπουμ που δημοσιεύεται από την νέα τους δισκογραφική εταιρία Capitol Records.
To άλμπουμ κυκλοφόρησε στις 28 Οκτωβρίου 2016, γράφτηκε και ηχογραφήθηκε μέσα στη χρονιά και είναι μουσικά τελείως διαφορετικό για το συγκρότημα, καθώς αποπνέει έναν progressive metal ήχο. Έκανε μεγάλη εντύπωση, όντας το πρώτο mainstream heavy metal album χωρίς καμιά προώθηση οποιουδήποτε είδους. Είναι το πρώτο τους συλληπτικό άλμπουμ, με το main theme να βασίζεται στην τεχνητή νοημοσύνη και στην αυτοκαταστροφή της κοινωνίας. Είναι επίσης και το μεγαλύτερο σε διάρκεια άλμπουμ τους, φτάνοντας τα 73 λεπτά και 35 δεύτερα, ξεπερνώντας το City of Evil του 2005 κατά ένα λεπτό σχεδόν. Όντας ήδη το μεγαλύτερο χρονικής διάρκειας άλμπουμ της μπάντας, έχει και το μακρύτερο τραγούδι τους μέχρι τώρα, το "Exist", με διάρκεια 15' και 41".
Αμέσως μετά την κυκλοφορία του, το άλμπουμ είχε σημαντική αναγνώριση. Εκανε ντεμπούτο στο νούμερο 4 του Billboard 200, και το ομότιτλο τραγούδι "The Stage" προτάθηκε στο 60th Annual Grammy Awards στην "Best Rock Song" κατηγορία, και βρίσκεται επίσης στο Rock Band 4 "More Metal Pack 01". To βίντεο του κομματιού αυτού απεικονίζει ένα σόου από μαριονέτες, οι οποίες αντικατοπτρίζουν την ανθρώπινη ιστορία (οι άνθρωποι συνεχώς σκοτώνονται μεταξύ τους), κατόπιν μαριονέτες πολιτικούς που χειρίζονται τους πολίτες και, τέλος, τον Χάρο να χειρίζεται αυτός τους πολιτικούς ηγέτες και να πατάει ένα 'κόκκινο' κουμπί, δηλώνοντας την "επανεκκίνηση" της ανθρωπότητας.
Σε συνέντευξη πριν την κυκλοφορία του άλμπουμ, ο ρυθμικός κιθαρίστας του συγκροτήματος Zacky Vengeance το περιέγραψε σαν "πάνω κάτω τελείως aggro (aggresive)". Το συγκρότημα πειραματίστηκε πολύ με νέους ήχους στο άλμπουμ, κυρίως χρησιμοποιώντας progressive metal, thrash metal, μερικές δόσεις black metal και metalcore, καθώς και screaming vocals. Αξιοσημείωτο είναι και το τραγούδι "Exist", όπου ο Neil deGrasse Tyson ακούγεται στα τελευταία λόγια του κομματιού, τα οποία ο ίδιος είχε γράψει αποκλειστικά για το άλμπουμ. Γενικά όμως αφήνεται να εννοηθεί η μελλοντική πειραματική ενασχόληση του συγκροτήματος ειδικά με progressive metal ήχους.
Στιλ και επιρροές
Το συγκρότημα έχει αναφέρει συγκροτήματα όπως οι Guns N' Roses, Iron Maiden, Pantera, Bad Religion, Dream Theater, Motörhead, Megadeth, Metallica, Black Sabbath, Led Zeppelin, The Rolling Stones, AC/DC, NOFX, Suicidial Tendencies, Misfits, Slayer, The Vandals, Rage Against the Machine, Korn, Deftones και AFI ως τις καλλιτεχνικές τους επιρροές.
Το υλικό των Avenged Sevenfold εκτείνεται σε πολλά είδη μουσικής και εξελίχθηκε κατά την πορεία του συγκροτήματος. Αρχικά, το πρώτο άλμπουμ του συγκροτήματος Sounding the Seventh Trumpet αποτελείτο σχεδόν αποκλειστικά από metalcore ήχους. Όμως, υπήρχαν και αρκετές παραλλαγές σ' αυτό το είδος, πιο συγκεκριμένα στο τραγούδι "Streets", που υιοθετεί ένα punk στυλ και στο "Warmness on the Soul", που είναι μια piano-ballade. Στο Waking the Fallen, το συγκρότημα συνέχισε να έχει το σύγχρονο metalcore στιλ, αλλά προσέθεσε περισσότερα clean vocals και πιο επαγγελματικά και περίπλοκα μουσικά στοιχεία. Στο DVD του συγκροτήματος All Excess, ο παραγωγός Andrew Mudrock ξεκαθάρισε ότι: "Όταν γνώρισα το συγκρότημα μετά από την κυκλοφορία του Sounding the Seventh Trumpet και πριν ηχογραφήσουν το Waking the Fallen, ο M. Shadows μου είπε 'Αυτό το άλμπουμ είναι screaming. Το άλμπουμ που θέλουμε να κάνουμε θα είναι μισό screaming και μισό τραγούδι. Δεν θέλω να κάνω scream πλέον. Και το άλμπουμ μετά από αυτό θα είναι μόνο τραγούδι.'"
Στο City of Evil, το τρίτο άλμπουμ των Avenged Sevenfold, το συγκρότημα αποφάσισε να εγκαταλείψει το είδος της metalcore, αναπτύσσοντας ένα περισσότερο hard rock στιλ. Το άλμπουμ "Avenged Sevenfold" αποτελείται από αρκετές παραλλαγές προς είδη που εμφανίζονταν λιγότερο στα κύρια hard rock και heavy metal τραγούδια του άλμπουμ, συγκεκριμένα στο "Dear God", που έχει στοιχεία από την country μουσική και στο "A Little Piece of Heaven", που επηρεάστηκε από τα τραγούδια το Broadway, με κύρια χρήση πνευστών και εγχόρδων στη θέση της ηλεκτρικής κιθάρας. Το Nightmare περιέχει περισσότερες παραλλαγές, συμπεριλαμβανομένης της piano μπαλάντας "Fiction" και μια επιστροφή στις αρχικές metalcore ρίζες τους στο τραγούδι "God Hates Us". Το συγκρότημα προφανώς άλλαξε από το πρώτο του άλμπουμ.
Μέλη συγκροτήματος
Τα μέλη του συγκροτήματος παίζουν περιστασιακά και άλλα μουσικά όργανα εκτός από αυτά που αναφέρονται παρακάτω.
Παραπομπές
Κατηγορία:Νικητές Kerrang! Awards Κατηγορία:Metalcore συγκροτήματα Κατηγορία:Hard rock συγκροτήματα από Καλιφόρνια Κατηγορία:Heavy metal συγκροτήματα από Καλιφόρνια
Κώστας Καββαθάς
Ο Κώστας Καββαθάς (γενν. 1939) είναι Έλληνας δημοσιογράφος, εκδότης και συγγραφέας. Ιδρυτής πολλών περιοδικών, με πιο αναγνωρίσιμα τα: 4 Τροχοί, Πτήση & Διάστημα, Ήχος & Hi-Fi, Ram και του ραδιοφωνικού σταθμού Εν Λευκώ. Επίσης, ήταν ιδιοκτήτης και ιδρυτής της εταιρείας "Τεχνικές Εκδόσεις Α.Ε.". Έχει τρέξει σε αγώνες Ράλλυ στην Ελλάδα, ενώ είναι πιλότος διαφόρων τύπων αεροσκαφών. Σαν δημοσιογράφος πέταξε με περισσότερους από 23 τύπους μαχητικών αεροσκαφών.
Βιογραφικά στοιχεία
Γεννήθηκε στην Αθήνα. Γονείς του η Ερασμία και ο Δημήτριος Καββαθάς (δικηγόρος). Τελείωσε το 2ο Γυμνάσιο Αρρένων Αθηνών. Το 1957 εκπαιδεύτηκε στο Αεραθλητικό Κέντρο Τριπόλεως, όπου και έβγαλε άδεια χειριστή ανεμόπτερου. Κατόπιν, την περίοδο 1958 - 1960, φοίτησε στο London Northern Polytechnic για την ειδικότητα του μηχανολόγου, αλλά δεν ολοκλήρωσε ποτέ τις σπουδές του. Αν και η δημοσιογραφική του πορεία ξεκίνησε το 1959 στο περιοδικό Ταχύτης, δεν συνεχίστηκε παρά μόνο από το 1963 και μετά, οπότε και ολοκλήρωσε τη στρατιωτική του θητεία.
Από το 1963 και για τρία χρόνια, διατηρεί τη στήλη του αυτοκινήτου στην εφημερίδα Μεσημβρινή. Το 1966 δούλεψε στο εβδομαδιαίο περιοδικό επικαιρότητας Άλφα. Λίγο αργότερα χρονολογείται και η πρώτη του προσπάθεια να εκδώσει δικό του περιοδικό, μαζί με το Γιάννη Μπαρδόπουλο, το Τροχοί & Δρόμοι, η οποία όμως διακόπηκε λίγο πριν το τυπογραφείο. Μετά από ένα σύντομο πέρασμα από το Νέο Αυτοκίνητο, εντάχθηκε στο επιτελείο του περιοδικού Αuto Eξπρές, που κυκλοφόρησε για πρώτη φορά το καλοκαίρι του 1967. Σύντομα ανέλαβε εκεί και τη θέση του αρχισυντάκτη, διαδεχόμενος τον Κυριάκο Κοροβηλά.
Τον Οκτώβριο του 1970, ίδρυσε μαζί με τη σύζυγό του Σοφία τους 4Τροχούς.
Αρθρογράφησε επίσης στο εβδομαδιαίο περιοδικό Επίκαιρα ενώ άρθρα του δημοσιεύτηκαν επίσης στις εφημερίδες Το Βήμα από το 1991 έως το 1998, στην Καθημερινή από το 1999 και για μικρό χρονικό διάστημα, και στο Πρώτο Θέμα από το πρώτο φύλλο έως και το 2012.
Παράλληλα, συμμετείχε στους ελληνικούς αγώνες αυτοκινήτου της εποχής (5 συμμετοχές σε Ράλλυ Ακρόπολις), ενώ παράλληλα συμμετείχε σε δεξιοτεχνίες, αναβάσεις, σιρκουί και άλλα ράλλυ, οδηγώντας Peugeot 204 και ΝSU 1200 TT με το ψευδώνυμο Πηλέας.
Βιβλία
Στο ενεργητικό του συμπεριλαμβάνονται -μέχρι στιγμής- και δύο βιβλία: «Porsche, ο άνθρωπος και τα αυτοκίνητα» του Richard von Frankenberg που μετέφρασε στα ελληνικά το 1972 μαζί με δύο ακόμη διακεκριμένους συναδέλφους του και το «Οδηγώντας: Το βιβλίο του Πραγματικού Οδηγού».
Τηλεόραση
Η σημαντικότερη παρουσία του στην τηλεόραση ήταν το 1969, όταν μαζί με τον Ιάσονα Μοσχοβίτη έκανε ζωντανή περιγραφή της αποστολής του Απόλλων 11 και της προσελήνωσης, στο κανάλι της ΕΙΡΤ, μετέπειτα ΕΡΤ.
Αργότερα δημιούργησε και παρουσίαζε την πρώτη εκπομπή για το αυτοκίνητο στην ελληνική τηλεόραση, στο Mega Channel, με το όνομα Τροχοί & Δρόμοι.
Πολιτική
Στις δημοτικές εκλογές του 1990 εξελέγη δημοτικός σύμβουλος στον Δήμο Αθηναίων με τον Αντώνη Τρίτση.
Λοιπές αξιοσημείωτες δραστηριότητες
Διετέλεσε μέλος της επιτροπής του διαγωνισμού Αυτοκίνητο της Χρονιάς (ευρωπαϊκά βραβεία), από το 1984 έως και το 2004.
Ήταν εμπνευστής της πρωτοβουλίας Φαέθων 2004. Προηγήθηκε η πρωτοβουλία του το 1997 για το 1ο Ευρωπαϊκό Συνέδριο για τα Καθαρά Αυτοκίνητα και το 1ο Eco-Rally στην Πανεπιστημιούπολη της Αθήνας μαζί με το Εθνικό Μετσόβειο Πολυτεχνείο.
Δημιούργησε το 1994 τον δεύτερο ιδιωτικό κόμβο Internet στην Ελλάδα, το Techlink που κατόπιν ονομάστηκε Τεχνόπολις και συνεχίζει να δραστηριοποιείται στον τομέα των web services.
Επίσης δημιούργησε το πρώτο Κέντρο Οδικής Ασφάλειας στην Ελλάδα, το Safetrack, που λειτούργησε στο αυτοκινητοδρόμιο των Μεγάρων από το 2000. Η μεταφορά του σε ιδιόκτητο χώρο δεν ολοκληρώθηκε ποτέ.
Παραπομπές
Κατηγορία:Έλληνες δημοσιογράφοι Κατηγορία:Έλληνες εκδότες
Γκουντάμ
Η Γκουντάμ είναι μια πόλη του Μαλί. Ανήκει στην Περιφέρεια Τομπουκτού, στην Επαρχία Γκουντάμ και στο Διαμέριμσα Γκουντάμ. Έχει πληθυσμό 16.253 κατοίκων (2009).
Γεωγραφία
Η Γκουντάμ βρίσκεται κεντρικά του Μαλί, νότια της Περιφέρειας Τομπουκτούκαι νοτιοανατολικά της Επαρχίας Γκουντάμ. Βρίσκεται δυτικά της Κανεΰ και ανατολικά της Λίμνης Τελ. Βρίσκεται σε συνταγμένες 16°25′0″Β 3°40′0″Δ. Έχει έκταση 101 τ.χλμ.
Δημογραφία
Στην πόλη της Γκουντάμ ζουν 16.253 κάτοικοι (2009).
Πήγες
Κατηγορία:Πόλεις του Μάλι Κατηγορία:Περιφέρεια Τομπουκτού
Κιλίτζ Αρσλάν Α΄
Ο Κιλίτζ Αρσλάν Α΄ ή Κιλίτς Αρσλάν ή Κιλιτσαρσλάν (Kılıç Arslan, 1079 – 13 Ιουλίου 1107) ήταν Σουλτάνος του Ρουμ (1092 - 1107). Κυβέρνησε την εποχή της Α΄ Σταυροφορίας και αναγκάστηκε να αντιμετωπίσει την επίθεση. Επανεγκαθίδρυσε το Σουλτανάτο μετά το θάνατο του σουλτάνου των Μεγάλων Σελτζούκων Μαλίκ Σαχ Α΄ και νίκησε τους Σταυροφόρους σε τρεις μάχες (1101).
Άνοδος
Με τον θάνατο του πατέρα του Σουλεϊμάν ιμπν Κουτουλμίς (1086) έγινε όμηρος του Μεγάλου Σουλτάνου των Σελτζούκων Μαλίκ Σαχ Α΄, ελευθερώθηκε με τον θάνατό του (1092), στη θέση του διορίστηκε κυβερνήτης ο Αμπντούλ Κασίμ. Ο Κιλίτζ Αρσλάν Α΄ βάδισε σαν αρχηγός του στρατού της φυλής των Ογούζων Γίβα, έφτασε στη Νίκαια της Βιθυνίας και ανέτρεψε τον κυβερνήτη Αμίν ι Γκαζνί που είχε διοριστεί από τον Μαλίκ Σαχ Α΄. Με τον θάνατο του Μαλίκ Σαχ οι Τουρκομάνοι Σελτζούκοι διασπάστηκαν σε πολλές φυλές με αποτέλεσμα τη δημιουργία πολλών ανεξάρτητων εμιράτων τα σημαντικότερα από τα οποία ήταν οι Δανισμενδίδες και οι Ορτοκίδες. Στη Μικρά Ασία, εκτός από τον Κιλίτζ Αρσλάν ανεξάρτητα κράτη προσπαθούσαν να φτιάξουν ο Μαλίκ Γαζί και ο εμίρης Εμίρης Τζαχάς.
Μέσα σε αυτό το κλίμα ανταγωνισμού και συνεχών συγκρούσεων ήταν πιο εύκολο για τη Βυζαντινή αυτοκρατορία που κυβερνούσε ο Αλέξιος Α΄ Κομνηνός να δράσει. Ο Κιλίτζ Αρσλάν αντιλαμβανόμενος ότι χρειαζόταν συμμάχους για να προστατευθεί από τον Βυζαντινό στόλο παντρεύτηκε την κόρη του εμίρη Τζαχά και απέκτησαν τέσσερις γιους : Μαλίκ Σαχ, Μεσούντ Α΄, Αράβ και Τογρούλ. Ο Κιλίτζ Αρσλάν έλαβε μια επιστολή από τον αυτοκράτορα Αλέξιο Α΄ (1094) στην οποία τον προειδοποιούσε ότι ο Τζαχάς σχεδίαζε να επιτεθεί πρώτα σε αυτόν και ύστερα να κινηθεί εναντίον των Βυζαντινών. Ο Κιλίτζ Αρσλάν Α΄ έφτασε με έναν στρατό στη Σμύρνη την πρωτεύουσα του Τζαχά, προσκάλεσε τον πεθερό του σε ένα συμπόσιο στη σκηνή του όπου τον σκότωσε ενώ ήταν μεθυσμένος.
Πρώτη Σταυροφορία
thumb|250px|right|Η [[Α΄ Σταυροφορία.]] Η Σταυροφορία του λαού έφτασε στη Νίκαια (1096), αρχηγός της ήταν ο Πέτρος ο Ερημίτης, ένα Γερμανικό σώμα κατέλαβε το κάστρο Ξερίγορδος και το κράτησε μέχρι την εποχή που ο Κιλίτζ Αρσλάν Α΄ τους ανάγκασε να παραδοθούν από την πείνα. Οι Σταυροφόροι που απαρνήθηκαν τον χριστιανισμό μεταφέρθηκαν στην Ανατολή σαν σκλάβοι, οι υπόλοιποι σφαγιάστηκαν. Τα υπολείμματα του στρατού του Πέτρου του Ερημίτη συνάντησαν αιφνίδια κοντά στο χωριό Δράκων τον στρατό του Κιλίτζ Αρσλάν. Οι Σελτζούκοι τους συνέτριψαν εύκολα, 30.000 άντρες, γυναίκες και παιδιά σφαγιάστηκαν, όσοι επέζησαν πουλήθηκαν σαν σκλάβοι. Ο Κιλίτζ Αρσλάν μετά από αυτήν τη μεγάλη του νίκη επιτέθηκε στο εμιράτο των Δανισμενδιδών του Μαλίκ Γαζί στην ανατολική Μικρά Ασία.
Εξ αιτίας της εύκολης νίκης δεν έδωσε μεγάλη σημασία στο κύριο σώμα του Σταυροφορικού στρατού, όταν οι Σταυροφόροι πολιορκούσαν τον Μάιο του 1097 τη Νίκαια πολεμούσε ακόμη τους Δανισμενδίδες. Γύρισε εσπευσμένα στη Νίκαια για να σπάσει την πολιορκία αλλά ηττήθηκε από τους Σταυροφόρους σε μάχη. Η πόλη τότε παραδόθηκε στους Βυζαντινούς και η γυναίκα του και τα παιδιά του πιάστηκαν αιχμάλωτοι. Λίγο καιρό αργότερα η γυναίκα του απελευθερώθηκε χωρίς λύτρα λόγω της σχέσης του Κιλίτζ Αρσλάν και του Αλέξιου, αυτό προκάλεσε τους Σταυροφόρους. Μπροστά στη μεγάλη απειλή των νέων Σταυροφόρων οι Σελτζούκοι του Ρουμ και οι Δανισμενδίδες συμμάχησαν. Οι ενωμένες δυνάμεις τους σχεδίαζαν να επιτεθούν αιφνιδιαστικά στο Σταυροφορικό στρατό που διέσχιζε το εσωτερικό της Μικράς Ασίας και είχε χωριστεί σε δύο φάλαγγες, είχαν στόχο να τον διαλύσουν. Η τοποθεσία την οποία επέλεξαν ήταν κοντά στο Δορύλαιο και εκεί επιτέθηκαν στη μικρότερη φάλαγγα (29 Ιουνίου 1097). Στη "μάχη του Δορύλαιου" που ακολούθησε ο Βοημούνδος Α΄ της Αντιόχειας με τους Σταυροφόρους έριξαν στην παγίδα τους Τούρκους και νίκησαν (1 Ιουλίου 1097). Ο Κιλίτζ Αρσλάν Α΄ αναγκάστηκε να υποχωρήσει και δεν ξαναεπιτέθηκε στους Σταυροφόρους, στην οπισθοχώρηση του κατέστρεψε τα αποθέματα τροφής και νερού που βρίσκονταν στην πορεία των σταυροφόρων.
Σταυροφορία του 1101
thumb|250px|right|Προτομή του [[Τζαχάς|Τζαχά.]] Ο Μαλίκ Γαζί έπιασε αιχμάλωτό τον Βοημούνδο Α΄ (1100) γεγονός που προκάλεσε την επέμβαση ενός στρατού Λομβαρδών Σταυροφόρων για να τον απελευθερώσουν. Στην πορεία τους προς το εμιράτο των Δανισμενδιδών κατέλαβαν την Άγκυρα πόλη στην επικράτεια του Κιλίτζ Αρσλάν. Σε συμμαχία με τον σουλτάνο του Χαλεπιού Ριντβάν κατάφερε να τους νικήσει λίγο πριν την Αμάσεια στη "μάχη του Μερσιβάν". Λίγο αργότερα νίκησε έναν άλλο Σταυροφορικό στρατό που κατευθυνόταν στη Συρία για να βοηθήσει τους υπόλοιπους Σταυροφόρους στην Ηράκλεια Κύβιστρα. Οι νίκες αυτές ήταν σημαντικές γιατί απέδειξαν ότι οι σταυροφόροι ιππότες δεν ήταν αήττητοι. Μετά από εκείνη τη μάχη μετέφερε την πρωτεύουσά του στο Ικόνιο και νίκησε άλλες δύο Σταυροφορικές στρατιές υπό την ηγεσία του Γκιγιώμ Β΄ ντε Νεβέρ (1083 - 1148) που κατευθύνονταν προς το Ικόνιο. Ο Μαλίκ Γαζί πέθανε (1104), ο Κιλίτζ Αρσλάν ξανάρχισε τον πόλεμο με τους Δανισμενδίδες απαιτώντας τα μισά από τα λύτρα για την απελευθέρωση του Βοημούνδου. Αποτέλεσμα ήταν με την απελευθέρωσή του ο Βοημούνδος να συμμαχήσει με τους Δανισμενδίδες εναντία στους Σελτζούκους του Ρουμ και τη Βυζαντινή αυτοκρατορία.
Πόλεμος στη Συρία και θάνατος
Μετά τις Σταυροφορίες ο Κιλίτζ Αρσλάν στράφηκε ανατολικά και κατέλαβε τη Χαρράν και το Ντιγιάρμπακιρ. Κατέλαβε τη Μοσούλη (1107) αλλά ηττήθηκε στον ποταμό Αβώρ από δυνάμεις του σουλτάνου Μουχάμαντ Α΄ των Μεγάλων Σελτζούκων που είχε τη στήριξη των Ορτοκίδων και του εμίρη του Χαλεπίου Φαχρ αλ-Μουλκ Ραντβάν. Στην υποχώρηση πνίγηκε ενώ προσπαθούσε να περάσει τον ποταμό.
Αναφυλαξία
Η αναφυλαξία είναι μια σοβαρή αλλεργική αντίδραση που αρχίζει αιφνίδια και μπορεί να προκαλέσει θάνατο. Η αναφυλαξία συνήθως παρουσιάζει διάφορα συμπτώματα που συμπεριλαμβάνουν εξανθήματα με κνησμό, οίδημα του λαιμού και χαμηλή αρτηριακή πίεση. Τα συνήθη αίτια περιλαμβάνουν δαγκώματα από έντομα, κατανάλωση τροφίμων και λήψη φαρμάκων.
Την αναφυλαξία προκαλεί η απελευθέρωση πρωτεϊνών από ορισμένων ειδών λευκά αιμοσφαίρια. Οι πρωτεΐνες αυτές είναι ουσίες που μπορούν να ξεκινήσουν μια αλλεργική αντίδραση ή να την οξύνουν. Η απελευθέρωσή τους μπορεί να προκληθεί είτε από αντίδραση του ανοσοποιητικού συστήματος ή από κάποια άλλη αιτία που δεν σχετίζεται με το ανοσοποιητικό σύστημα. Η διάγνωση της αναφυλαξίας γίνεται βάσει των συμπτωμάτων και των ευρημάτων του ατόμου. Πρωταρχική θεραπεία είναι η ένεση επινεφρίνης, η οποία μερικές φορές συνδυάζεται με άλλες φαρμακευτικές αγωγές.
Περίπου το 0,05–2% του παγκόσμιου πληθυσμού αντιμετωπίζουν περιστατικό αναφυλαξίας κάποια στιγμή της ζωής του. Το ποσοστό αυτό φαίνεται να παρουσιάζει αύξηση. Ο όρος προέρχεται από τις ελληνικές λέξεις «ἀνά» και «φύλαξις».
Δέρμα
thumb|left|Κνίδωση και ερυθρότητα στην πλάτη ενός ατόμου με αναφυλαξία Τα συμπτώματα συνήθως περιλαμβάνουν έπαρση του δέρματος σε μορφή εξογκωμάτων (κνίδωση), κνησμό, κοκκίνισμα στο πρόσωπο ή το δέρμα (ερύθημα) ή πρησμένα χείλη. Όσα άτομα εκδηλώνουν οίδημα κάτω από το δέρμα (αγγειοοίδημα) ενδέχεται να νιώσουν στο δέρμα τους κάψιμο αντί για κνησμό. Η γλώσσα ή ο λαιμός μπορεί να παρουσιάσουν οίδημα μέχρι και στο 20% των περιπτώσεων. Άλλα χαρακτηριστικά μπορεί να περιλαμβάνουν καταρροή και οίδημα του βλεννογόνου υμένα στην επιφάνεια του ματιού και του βλεφάρου (επιπεφυκώς υμένας). Το δέρμα μπορεί επίσης να παρουσιάσει ένα μπλε χρωμάτισμα (κυάνωση) λόγω της έλλειψης οξυγόνου.
Αναπνευστικό
Τα συμπτώματα και τα ευρήματα στο αναπνευστικό σύστημα περιλαμβάνουν δύσπνοια, δυσκολία στην αναπνοή που συνοδεύεται από οξύ ήχο (εκπνευστικοί συριγμοί) ή δυσκολία στην αναπνοή που συνοδεύεται από οξύ αμβλύ (εισπνευστικοί συριγμοί) ήχο. Η αναπνοή που παράγει αμβλύ ήχο οφείλεται, συνήθως, σε μυϊκούς σπασμούς των κατώτερων αεραγωγών (βρογχικοί μύες). Η αναπνοή που παράγει οξύ ήχο οφείλεται σε οίδημα των ανώτερου αεραγωγού, το οποίο προκαλεί στένωση των αναπνευστικών οδών. Μπορεί επίσης να παρουσιαστεί βραχνάδα, πόνος κατά την κατάποση ή βήχας.
Καρδιαγγειακό
Τα αιμοφόρα αγγεία της καρδιάς ενδέχεται να συσταλούν ξαφνικά (σπασμός στεφανιαίων αρτηριών) λόγω της απελευθέρωσης ισταμίνης από ορισμένα κύτταρα στην καρδιά. Αυτό προκαλεί διακοπή της ροής του αίματος προς την καρδιά (έμφραγμα του μυοκαρδίου), που με τη σειρά της μπορεί να προκαλέσει το θάνατο κυττάρων της καρδιάς, μια υπερβολικά αυξημένη ή μειωμένη συχνότητα χτύπων της καρδιάς (καρδιακή δυσρυθμία), ή την πλήρη διακοπή της λειτουργίας της (ανακοπή καρδιάς). Τα άτομα που πάσχουν από στεφανιαία νόσο αντιμετωπίζουν μεγαλύτερο κίνδυνο για καρδιακές επιπτώσεις από την αναφυλαξία. Αν και ο υψηλός καρδιακός ρυθμός που προκαλεί η χαμηλή αρτηριακή πίεση είναι συχνότερο φαινόμενο, το 10% των ανθρώπων που προσβάλλονται από αναφυλαξία είναι πιθανό να παρουσιάσει χαμηλό καρδιακό ρυθμό (βραδυκαρδία) σε συνδυασμό με χαμηλή αρτηριακή πίεση. (Ο συνδυασμός χαμηλού καρδιακού ρυθμού και χαμηλής αρτηριακής πίεσης είναι γνωστός ως αντανακλαστικό Bezold–Jarisch). Το άτομο ενδέχεται να νιώσει ζαλάδα ή να χάσει τις αισθήσεις του λόγω πτώσης της αρτηριακής πίεσης. Η χαμηλή πίεση μπορεί να προκληθεί από τη διεύρυνση των αιμοφόρων αγγείων (κυκλοφορική καταπληξία) ή την ανεπάρκεια των κοιλιών της καρδιάς (καρδιογενής καταπληξία). Σε σπάνιες περιπτώσεις, η υπερβολικά χαμηλή αρτηριακή πίεση μπορεί να είναι το μοναδικό εύρημα αναφυλαξίας.
Άλλα
Πιθανά συμπτώματα στο στομάχι και τα έντερα είναι: πόνος κράμπας στην κοιλιά, διάρροια και εμετός. Το άτομο μπορεί να αντιμετωπίσει σύγχυση στη σκέψη, να χάσει τον έλεγχο της ουροδόχου κύστης του και να παρουσιάσει πόνο στη λεκάνη παρόμοιο με αυτών της κράμπας στη μήτρα. Η διεύρυνση των αιμοφόρων αγγείων γύρω από τον εγκέφαλο μπορεί να προκαλέσει πονοκεφάλους. Το άτομο μπορεί επίσης να νιώσει ανησυχία ή να έχει την αίσθηση ότι θα πεθάνει.
Αιτιολογία
Η αναφυλαξία μπορεί να προκληθεί από την αντίδραση του σώματος σε σχεδόν οποιαδήποτε ξένη ουσία. Τα συνήθη ερεθίσματα είναι δαγκώματα ή τσιμπήματα από έντομα, φαγητά και φάρμακα. Τα φαγητά αποτελούν τις συχνότερες αιτίες πρόκλησης στα παιδιά και τους νεαρούς ενήλικες. Στους μεγαλύτερους σε ηλικία ενήλικες οι πιο συχνές αιτίες είναι τα φάρμακα και τα δαγκώματα και. Λιγότερο συχνές αιτίες πρόκλησης περιλαμβάνουν φυσικούς παράγοντες, βιολογικούς παράγοντας (όπως το σπέρμα), το λατέξ, τις ορμονικές μεταβολές, τα πρόσθετα τροφίμων (όπως το γλουταμινικό μονονάτριο και οι χρωστικές ουσίες) και φάρμακα που χορηγούνται στο δέρμα (τοπικά). Η σωματική άσκηση και οι ακραίες θερμοκρασίες (είτε η ζέστη είτε το κρύο) μπορούν επίσης να επιφέρουν αναφυλαξία, προκαλώντας την απελευθέρωση χημικών ουσιών από ορισμένα κύτταρα ιστών (μαστοκύτταρα), οι οποίες ξεκινούν την αλλεργική αντίδραση. Η αναφυλαξία που προκαλείται από την άσκηση συνδέεται συχνά με την κατανάλωση ορισμένων φαγητών. Αν η αναφυλαξία επέλθει ενώ το άτομο βρίσκεται υπό την επήρεια αναισθησίας, οι συχνότερες αιτίες οφείλονται σε ορισμένα φάρμακα που χορηγούνται για να επιφέρουν παράλυση (παράγοντες νευρομυϊκού αποκλεισμού), αντιβιοτικά και λατέξ. Στο 32-50% των περιπτώσεων, η αιτία δεν είναι γνωστή (ιδιοπαθής αναφυλαξία).
Τρόφιμα
Πολλά τρόφιμα είναι ικανά να προκαλέσουν αναφυλαξία, ακόμα και όταν ένα τρόφιμο καταναλώνεται για πρώτη φορά. Σε Δυτικές κοινωνίες, οι πιο συχνές αιτίες είναι η κατανάλωση ή η επαφή με φιστίκια, σιτάρι, ξηρούς καρπούς, οστρακόδερμα, ψάρια, γάλα και αυγά. Στη Μέση Ανατολή, το σουσάμι είναι φαγητό που συχνά προκαλεί αναφυλαξία. Στην Ασία, το ρόλο αυτό παίζουν το ρύζι και τα ρεβίθια. Οι σοβαρές περιπτώσεις συνήθως προκαλούνται από την κατανάλωση του τροφίμου, ενώ πολλοί άνθρωποι παρουσιάζουν έντονη αντίδραση όταν το τρόφιμο που ευθύνεται για την αντίδραση έρχεται σε επαφή με κάποιο μέρος του σώματος. Τα παιδιά μπορεί να ξεπεράσουν κάποιες αλλεργίες. Μέχρι την ηλικία των 16, το 80% των παιδιών που παρουσιάζουν αναφυλαξία στο γάλα ή τα αυγά και το 20% που παρουσιάζουν ένα μεμονωμένο περιστατικό αναφυλαξίας στα φιστίκια καταφέρνουν να καταναλώσουν αυτά τα φαγητά χωρίς προβλήματα.
Φάρμακα
Οποιοδήποτε φάρμακο μπορεί να προκαλέσει αναφυλαξία. Συχνότερη περίπτωση αποτελούν τα αντιβιοτικά β-λακτάμες (όπως η πενικιλίνη), ακολουθούμενα από την ασπιρίνη και τα ΜΣΑΦ (Μη Στεροειδή Αντιφλεγμονώδη). Αν ένα άτομο είναι αλλεργικό σε κάποιο ΜΣΑΦ, συνήθως μπορεί να χρησιμοποιήσει κάποιο διαφορετικό, χωρίς να προκληθεί αναφυλαξία. Άλλες συνήθεις αιτίες αναφυλαξίας είναι η χημειοθεραπεία, τα εμβόλια, η πρωταμίνη (που βρίσκεται στο σπέρμα) και φάρμακα που παρασκευάζονται από βότανα. Μερικά φάρμακα, όπως η βανκομυκίνη, η μορφίνη και κάποιες ουσίες που χρησιμοποιούνται για τη βελτίωση ποιότητας εικόνων που προκύπτουν από ακτίνες Χ (σκιαγραφικοί παράγοντες) προκαλούν αναφυλαξία μέσα από τη φθορά ορισμένων κυττάρων στους ιστούς, που με τη σειρά τους απελευθερώνουν ισταμίνη (αποκοκκίωση).
Η συχνότητα μιας τέτοιας αντίδρασης σε κάποιο φάρμακο εξαρτάται εν μέρει στο πόσο συχνά χορηγείται και εν μέρει στον τρόπο λειτουργίας του φαρμάκου μέσα στο σώμα. Αναφυλαξία στις πενικιλίνες ή στις κεφαλοσπορίνες επέρχεται μόνο αφού δεσμευτούν σε πρωτεΐνες στο εσωτερικό του σώματος, ενώ μερικές δεσμεύονται πιο εύκολα από άλλες. Αναφυλαξία στην πενικιλίνη εμφανίζεται μία φορά στις 2,000 με 10,000 περιπτώσεις ατόμων στα οποία χορηγείται. Το πολύ ένας στους 50,000 ανθρώπους που λαμβάνουν πενικιλίνη ως θεραπευτική αγωγή πεθαίνει. Αναφυλαξία στην ασπιρίνη και τα ΜΣΑΦ παρουσιάζει ένας στους 50,000 ανθρώπους. Αν κάποιος παρουσιάσει αντίδραση στις πενικιλίνες, ο κίνδυνος να παρουσιάσει αντίδραση στις κεφαλοσπορίνες είναι μεγαλύτερος, αλλά παραμένει μικρότερος του ένα στα 1000. Παλαιότερα φάρμακα που χρησιμοποιούνται για τη βελτίωση των εικόνων που προκύπτουν από τις ακτίνες Χ (σκιαγραφικοί παράγοντες) προκαλούσαν αντιδράσεις στο 1% των περιπτώσεων. Οι νεότεροι σκιαγραφικοί παράγοντες χαμηλότερης πυκνότητας προκαλούν αντιδράσεις στο 0,04% των περιπτώσεων.
Δηλητήριο
Το δηλητήριο από έντομα που τσιμπούν ή δαγκώνουν, όπως είναι οι μέλισσες και οι σφήκες (τάξη υμενόπτερων) ή τα ημίπτερα δολοφόνοι (υποοικογένεια Triatominae) μπορεί να προκαλέσει αναφυλαξία. Αν ένα άτομο έχει παρουσιάσει αντίδραση στο δηλητήριο στο παρελθόν και η αντίδραση εκτεινόταν πέρα της περιοχής του τσιμπήματος, διατρέχει μεγαλύτερο κίνδυνο να παρουσιάσει αναφυλαξία στο μέλλον. Ωστόσο, οι μισοί άνθρωποι που πεθαίνουν από αναφυλαξία δεν έχουν παρουσιάσει προηγούμενη συστημική αντίδραση.
Παράγοντες κινδύνου
Οι άνθρωποι με ατοπικές ασθένειες όπως είναι το άσθμα, η δερματίτιδα ή η αλλεργική ρινίτιδα διατρέχουν υψηλό κίνδυνο αναφυλαξίας λόγω τροφίμων, λατέξ και σκιαγραφικών παραγόντων. Αυτοί οι άνθρωποι, ωστόσο, δε διατρέχουν μεγαλύτερο κίνδυνο από την ενδοφλέβια χορήγηση φαρμάκων ή τα τσιμπήματα. Μία έρευνα που πραγματοποιήθηκε σε παιδιά με αναφυλαξία ανακάλυψε ότι το 60% είχε ιστορικό προηγούμενων ατοπικών ασθενειών. Πάνω από το 90% των παιδιών που πεθαίνουν από αναφυλαξία πάσχουν από άσθμα. Όσοι άνθρωποι αντιμετωπίζουν διαταραχές που προκαλούνται από τον εξαιρετικά μεγάλο αριθμό μαστοκυττάρων στους ιστούς τους (μαστοκυττάρωση), όπως και εκείνοι που ανήκουν σε υψηλότερο κοινωνικοοικονομικό επίπεδο, αντιμετωπίζουν αυξημένο κίνδυνο. Όσο μεγαλύτερο χρονικό διάστημα περάσει από την προηγούμενη έκθεση στον παράγοντα που προκαλεί την αναφυλαξία, τόσο μικρότερος είναι ο κίνδυνος κάποιας νέας αντίδρασης.
Ανοσολογικοί
Όταν η αναφυλαξία προκαλείται από ανοσολογική αντίδραση, η ανοσοσφαιρίνη Ε (IgE) δεσμεύεται στην ξένη ουσία και ξεκινάει την αλλεργική αντίδραση (αντιγόνο). Ο συνδυασμός της δεσμευμένης στο αντιγόνο IgE ενεργοποιεί τους FcεRI υποδοχείς στα μαστοκύτταρα και τα βασεόφιλα. Τα μαστοκύτταρα αντιδρούν απελευθερώνοντας φλεγμονώδεις μεσολαβητές, όπως είναι η ισταμίνη. Αυτοί οι μεσολαβητές αυξάνουν τη συστολή των λείων μυών των βρόγχων, προκαλούν την διεύρυνση των αιμοφόρων αγγείων (αγγειοδιαστολή), αυξάνουν τη διαρροή υγρών από τα αιμοφόρα αγγεία και καταστέλλουν τη δράση του μυοκαρδίου. Υπάρχει, επίσης, ένας ανοσολογικός μηχανισμός που δεν εξαρτάται από την IgE, ωστόσο δεν είναι γνωστό αν λειτουργεί στον άνθρωπο.
Διάγνωση
Η διάγνωση της αναφυλαξίας γίνεται με βάση κλινικά στοιχεία. Όταν οποιοδήποτε από τα ακόλουθα τρία παρατηρηθεί εντός λίγων λεπτών/ωρών από την έκθεση σε κάποιο αλλεργιογόνο, είναι πολύ πιθανό ότι το άτομο έχει αναφυλαξία:
Εάν ένα άτομο έχει κακή αντίδραση σε τσίμπημα εντόμου ή σε φαρμακευτική αγωγή, ενδεχομένως να ενδείκνυνται αιματολογικές εξετάσεις για τρυπτάση ή ισταμίνη (απελευθερώνεται από τα μαστοκύτταρα) για την διάγνωση της αναφυλαξίας. Ωστόσο, αυτές οι εξετάσεις δεν είναι πολύ κατατοπιστικές εάν το αίτιο έγκειται σε τρόφιμο ή εάν το άτομο έχει φυσιολογική αρτηριακή πίεση, και δεν μπορεί να αποκλειστεί η διάγνωση της αναφυλαξίας.
Αλλεργικά τεστ
thumb|Δερματικό τεστ αλλεργίας στο δεξί χέρι Τα αλλεργικά τεστ μπορούν να βοηθήσουν να προσδιοριστεί το αίτιο της αναφυλακτικής αντίδρασης ενός ατόμου. Δερματικά τεστ αλλεργίας (όπως τα δερματικά τεστ επικόλλησης)είναι διαθέσιμα για ορισμένες τροφές και δηλητηριώδεις ουσίες. Οι αιματολογικές εξετάσεις για συγκεκριμένα αντισώματα μπορεί να είναι χρήσιμες για να επιβεβαιωθεί αλλεργία σε γάλα, αυγά, φιστίκια, καρπούς δέντρων και ψάρια. Τα δερματικά τεστ μπορούν να επιβεβαιώσουν αλλεργία στην πενικιλίνη, αλλά δεν υπάρχουν δερματικά τεστ για άλλες φαρμακευτικές ουσίες. Μη ανοσολογικές μορφές αναφυλαξίας μπορούν να διαγνωστούν μόνο με τον έλεγχο του ιατρικού ιστορικού του ατόμου ή εκθέτοντας το άτομο σε αλλεργιογόνο που μπορεί να είχε προκαλέσει αντίδραση στο παρελθόν. Δεν υπάρχουν δερματικά ή αιματολογικά τεστ για μη ανοσολογική αναφυλαξία.
Διαφορική διάγνωση
Ορισμένες φορές, μπορεί να είναι δύσκολο να ξεχωρίσουμε την αναφυλαξία από το άσθμα, τη λιποθυμία λόγω έλλειψης οξυγόνου (συγκοπή) και τις κρίσεις πανικού. Οι άνθρωποι με άσθμα συνήθως δεν παρουσιάζουν κνησμό, στομαχικά ή εντερικά συμπτώματα. Όταν ένα άτομο λιποθυμά, το δέρμα είναι χλωμό και δεν έχει εξάνθημα. Ένα άτομο που παθαίνει κρίση πανικού μπορεί να έχει ερεθισμένο δέρμα, αλλά δεν έχει κνιδώσεις. Άλλες παθήσεις που μπορεί να παρουσιάσουν παρόμοια συμπτώματα περιλαμβάνουν την τροφική δηλητηρίαση από χαλασμένο ψάρι (σκοµβροείδωση) και τη μόλυνση από συγκεκριμένα παράσιτα (ανισακίαση).
Πρόληψη
Ο συνιστώμενος τρόπος για την πρόληψη της αναφυλαξίας είναι να αποφευχθεί οτιδήποτε προκάλεσε την αντίδραση στο παρελθόν. Όταν αυτό δεν είναι δυνατό, ενδέχεται να υπάρχουν θεραπείες ώστε να βοηθήσουν το σώμα να σταματήσει να αντιδρά σε ένα γνωστό αλλεργιογόνο (απευαισθητοποίηση). Η θεραπεία του ανοσοποιητικού συστήματος (ανοσοθεραπεία) με δηλητηριώδεις ουσίες υμενόπτερων είναι αποτελεσματική για την απευαισθητοποίηση του 80-90% των ενηλίκων και του 98% των παιδιών κατά των αλλεργιών που οφείλονται σε μέλισσες, σφήκες, αγριομέλισσες, κηφήνες και κόκκινα μυρμήγκια Η ανοσοθεραπεία από το στόμα μπορεί να είναι αποτελεσματική για την απευαισθητοποίηση ορισμένων ατόμων σε ορισμένα τρόφιμα όπως γάλα, αυγά, ξηρούς καρπούς και φιστίκια. Ωστόσο, αυτές οι θεραπείες έχουν συχνά παρενέργειες. Η απευαισθητοποίηση είναι επίσης εφικτή για πολλές φαρμακευτικές ουσίες, ωστόσο οι περισσότεροι άνθρωποι θα πρέπει απλώς να αποφεύγουν το φάρμακο που τους προκαλεί το πρόβλημα. Σε όσους που παρουσιάζουν αντίδραση στο λατέξ, μπορεί να είναι σημαντικό να αποφεύγουν τα τρόφιμα που περιέχουν ουσίες παρόμοιες με εκείνη που προκάλεσε την αντίδραση του ανοσοποιητικού (συσχετιζόμενες τροφές), όπως μεταξύ άλλων αβοκάντο, μπανάνες και πατάτες.
Διαχείριση
Η αναφυλαξία είναι ένα επείγον ιατρικό περιστατικό όπου μπορεί να απαιτηθεί η λήψη μέτρων διάσωσης, όπως διάνοιξη αποφραγμένων αεραγωγών, χορήγηση συμπληρωματικού οξυγόνου, χορήγηση μεγάλων ποσοτήτων ενδοφλέβιων υγρών και στενή παρακολούθηση. Η επινεφρίνη είναι η θεραπεία επιλογής. Τα αντιισταμινικά και τα κορτικοστεροειδή συχνά χρησιμοποιούνται σε συνδυασμό με την επινεφρίνη. Μόλις ένα άτομο επιστρέψει σε φυσιολογική κατάσταση, θα πρέπει να μεταφερθεί στο νοσοκομείο για παρακολούθηση από 2 έως 24 ώρες ώστε να επιβεβαιωθεί ότι δεν επιστρέφουν τα συμπτώματα, όπως θα μπορούσαν στην περίπτωση διφασικής αναφυλαξίας.
Επινεφρίνη
thumb|Παλαιότερο μοντέλο ένεσης επινεφρίνης EpiPen Η επινεφρίνη (αδρεναλίνη) είναι η κύρια θεραπεία για την αναφυλαξία. Δεν υπάρχει κανένας λόγος για τον οποίο δεν πρέπει να χρησιμοποιείται (δεν υπάρχει απόλυτη αντένδειξη). Συνιστάται, η χορήγηση της επινεφρίνης ενδομυϊκά στον προσθιοπλάγιο μηρό, όσο το δυνατόν συντομότερα από την στιγμή που η παρουσιαστεί υποψία αναφυλαξίας. Η ένεση μπορεί να επαναλαμβάνεται κάθε 5 έως 15 λεπτά, εάν το άτομο δεν ανταποκρίνεται καλά στη θεραπεία. Σε ποσοστό 16 έως 35% των περιπτώσεων είναι απαραίτητη δεύτερη δόση. Σπάνια απαιτούνται περισσότερες από δύο δόσεις. Η ένεση σε μύα (ενδομυϊκή χορήγηση) είναι προτιμότερη από την ένεση κάτω από το δέρμα (υποδόρια χορήγηση), όπου το φάρμακο απορροφάται πολύ αργά. Μικρά προβλήματα από την επινεφρίνη περιλαμβάνουν τρέμουλο, άγχος, πονοκεφάλους και ταχυπαλμία.
Εάν είναι απαραίτητο, η επινεφρίνη μπορεί επίσης να χορηγηθεί με ενδοφλέβια ένεση (ενδοφλέβια έγχυση) χρησιμοποιώντας αραιό διάλυμα. Η ενδοφλέβια επινεφρίνη, ωστόσο, έχει συνδεθεί με τις καρδιακές αρρυθμίες (δυσρυθμία) και τα καρδιακά επεισόδια (έμφραγμα του μυοκαρδίου). Οι προγεμισμένες ενέσεις επινεφρίνης, οι οποίες επιτρέπουν στα άτομα με αναφυλαξία να χορηγήσουν οι ίδιοι την ένεση επινεφρίνης σε ένα μυ τους, είναι συνήθως διαθέσιμες σε δύο δόσεις, μία για ενήλικες ή παιδιά που ζυγίζουν περισσότερο από 25 kg και μία για τα παιδιά που ζυγίζουν από 10 έως 25 kg.
Προσθήκες
Τα αντιισταμινικά συνήθως χρησιμοποιούνται συμπληρωματικά μαζί με την επινεφρίνη. Στη θεωρία είχε θεωρηθεί ότι θα ήταν αποτελεσματικά, αλλά υπάρχουν πολύ λίγα στοιχεία που αποδεικνύουν ότι πράγματι τα αντιισταμινικά είναι αποτελεσματικά στην αντιμετώπιση της αναφυλαξίας. Η ανασκόπηση Cochrane 2007 δεν βρήκε καλής ποιότητας μελέτες που θα μπορούσαν να χρησιμοποιηθούν για να στηρίξει τη χρήση τους. Τα αντιισταμινικά δεν θεωρείται ότι έχουν κάποια επίδραση στη συσσώρευση υγρού ή στους σπασμούς των αεραγωγών. Τα κορτικοστεροειδή είναι απίθανο να κάνουν διαφορά εάν ένα άτομο παρουσιάζει επεισόδιο αναφυλαξίας. Μπορούν να χρησιμοποιηθούν με την ελπίδα μείωσης του κινδύνου διφασικής αναφυλαξίας, αλλά η αποτελεσματικότητά τους στην πρόληψη της μελλοντικής αναφυλαξίας είναι επισφαλής. Η σαλβουταμόλη που δίνεται μέσω μιας αναπνευστικής συσκευής (νεφελοποιητής) μπορεί να είναι αποτελεσματική όταν η επινεφρίνη δεν ανακουφίζει τα συμπτώματα βρογχόσπασμου. Το κυανό του μεθυλενίου έχει χρησιμοποιηθεί σε εκείνους που δεν ανταποκρίνονται σε άλλα μέτρα, επειδή μπορεί να χαλαρώσει λείες μυϊκές ίνες.
Προετοιμασία
Τα άτομα που κινδυνεύουν από αναφυλαξία συνιστάται να έχουν ένα "σχέδιο δράσης". Οι γονείς θα πρέπει να ενημερώσουν τα σχολεία για τις αλλεργίες των παιδιών τους καθώς και για τις ενέργειες που θα πρέπει να πραγματοποιηθούν σε περίπτωση επείγοντος περιστατικού αναφυλακτικής αντίδρασης. Το σχέδιο δράσης περιλαμβάνει συνήθως τη χρήση ενέσεων εφόδου επινεφρίνης, τη σύσταση να φορούν ένα βραχιόλι ιατρικής προειδοποίησης και τη παροχή συμβουλών για την αποφυγή πιθανής πρόκλησης. Είναι διαθέσιμες θεραπείες ώστε να καταστεί το σώμα λιγότερο ευαίσθητο στην ουσία που προκαλεί την αλλεργική αντίδραση (ανοσοθεραπεία αλλεργιογόνου). Αυτός ο τύπος της θεραπείας μπορεί να αποτρέψει μελλοντικά επεισόδια αναφυλαξίας. Ένας πολυετής κύκλος υποδόριας απευαισθητοποίησης έχει αποδειχθεί αποτελεσματικός κατά των εντόμων, ενώ η από του στόματος απευαισθητοποίηση είναι αποτελεσματική για πολλά τρόφιμα.